2 сарын 17

**2 сарын 17** нь Григорийн тооллын жилийн 48 дахь өдөр бөгөөд жилийн эцэс хүртэл 317 өдөр (өндөр жил бол 318 өдөр) үлдэж байна.

## Онцлох үйл явдал 
* 364 - Ромын эзэн хаан Йовиан хаан болсноос ердөө есхөн сарын дараа учир битүүлэг байдлаар амиа алджээ. 
* 1411 - Османы эзэн гүрний хаан ширээнд I Баезид суух нь тодорхой болов. 
* 1600 - Огторгуйн байрлал, гараг, эрхэсийн хөдөлгөөний талаар үзэл боловсруулж байсан Жиордано Бруног шашнаас тэрсэлсэн гэж үзэн Ром хотын төвд шатаажээ.
* 1621 - Английн хаант улсаас Плаймаут колонийн захирагчаар Майлс Стендишийг томилов. Ингэснээр Хойд Америкад томилогдсон анхны цэргийн зүтгэлтэн болов. 
* 1753 - Швед улс 2-р сарын 17-ны өдрийн дараагаас шууд гуравдугаар сарын 1-ний өдөр болгож Григорийн тоололд шилжжээ. 
* 1801 - АНУ-ын сонгогчдын коллеги Томас Жефферсонг Ерөнхийлөгчийн суудалд, Аарон Бөррийг Дэд Ерөнхийлөгчийн суудалд сонгогдсон гэж үзэв. 
* 1863 - Женевийн хэсэг иргэд нэгдэн Зовж зүдэрсэн хүмүүст туслах олон улсын зөвлөлийг байгуулсан нь Дэлхийн улаан загалмайн нийгэмлэгийн үндэс суурь болжээ. 
* 1865 - Америкийн иргэний дайн: Эх газрын арми Өмнөд Каролина мужийн Колумбиа хотыг галдан шатаав. 
* 1871 - Франц-Пруссийн дайнд ялалт байгуулсан Пруссийн арми Парис хотод ялалтын сүрт парад зохион байгуулав.
* 1904 - Италийн Милан хотын Ла Скала театрт алдарт "Эрвээхэй хатагтай" дуурь анх удаа тайзнаа тавигджээ. 
* 1933 - Америкийн алдарт "Newsweek" сэтгүүл анхны дугаараа гаргав. 
* 1944 - Дэлхийн хоёрдугаар дайн: Эниветокын тулаан эхлэв. Тулаан эхэлснээс тав хоногийн дараа Америкийн ялалтаар өндөрлөжээ. 
* 1949 - Шинээр байгуулагдсан Израйль улсын анхны ерөнхийлөгчөөр Чейм Вайцманн сонгогдов. 
* 1959 - Вангорд хөтөлбөр: Дэлхийн хамгийн анхны цаг уурын хиймэл дагуулыг үүлний системд оруулав. 
* 1964 - Жеан-Иллейр Обаме Габоны засгийн эрхийг хүчээр авч Леон Мбагын засаглалыг түлхэн унагав. 
* 1968 - Нейсмитийн нэрэмжит сагсан бөмбөгийн алдарын танхим АНУ-ын Массачусетс мужийн Спрингфильд хотод байгуулагджээ. 
* 1992 - Нагорно-Карабахын дайн: Арменийн арми Гарадажли хотыг эзэлж Азербайжанийн энгийн номхон 20 иргэнийг хороов. 
* 1995 - Перу-Экуадор улсын хооронд дайн дэгдэв. 
* 1996 - Дэлхийн шатрын аварга Гарри Каспаров IBM компанийн "Гүн цэнхэр" суперкомпьютерийг хожжээ. 
** NASA буюу АНУ-ын сансарын судлалын агентлаг Дисковери хөтөлбөрийг эхлүүлж, уг хөтөлбөрийн хүрээнд NEAR Шумахер хөлгийг 433 Эрос солир дээр газардуулав. 
* 2008 - Косово тусгаар тогтнолоо зарлаж, Бүгд найрамдах Косово улс болов.
* 2016 - Зэвсэглэсэн цэргийн техник Туркийн зэвсэгт хүчний анги руу гэнэт дайрч 29 хүн амиа алдан, 61 хүн гэмтэж бэртжээ.

## Мэндэлсэн алдартнууд 
* 1817 - Люксембургийн долоо дахь Ерөнхий сайд Эдуард Тильгес (1904 онд нас барсан)
* 1887 - Лексембургийн 15 дахь Ерөнхий сайд Йосеф Бех (1975 онд нас барсан)
* 1888 - Нобелийн шагналт Америкийн физикч Отто Штерн (1969 онд нас барсан)
* 1908 - БНХАУ-ын төрийн зөвлөлийн шадар сайд Бо Иебо (2007 онд нас барсан)
* 1936 - NFL буюу Америкийн үндэсний хөлбөмбөгийн лигийн аварга, гурван удаагийн үнэ цэнтэй тоглогч Жим Браун (2023 онд нас барсан)
* 1937 - 1959 оны Америкийн мисс, жүжигчин, загвар өмсөгч Мери Анн Мобли (2014 онд нас барсан)
* 1955 - Нобелийн шагналт Хятадын зохиолч Мо Ян 
* 1959 - Олимпын гурав, Дэлхийн зургаан удаагийн аварга Америкийн усанд сэлэгч Рауди Гейнэс
* 1963 - Алдарт Nvidia компанийг үндэслэгч Жен-Хсун Хуанг 
* 1969 - Монгол Улсын 26 дахь Ерөнхий сайд асан Чимэдийн Сайханбилэг
* 1970 - Ирландын жүжигчин, продьюсер "Орголт" цувралын од Доминик Пюрселл 
* 1972 - Алдарт "Грийндей" хамтлагийн гоцлооч Жилли Жү Армстронг 
* 1981 - "Хилтон" зочид буудлын өв залгамжлагч, жүжигчин Парис Хилтон 
* 1984 - Польшийн нэрт сагсанбөмбөгч Марчин Гортат
* 1985 - Дэлхийн аварга, олимпын хүрэл медальт Норвегийн цанаар үсрэгч Андрес Якобсен
* 1989 - Олимпын хоёр алт, хоёр хүрэл, Дэлхийн хошой аварга Их Британийн усанд сэлэгч Ребекка Адлингтон
* 1990 - Олимпын гурван мөнгө, дэлхийн аварга Канадын гүйлтийн тэшүүрч Марейн Сейн Гелей 
* 1991 - Английн нэрт дуучин Эд Шийран 
* 1993 - "Мото ЖиПи" уралдааны гурван удаагийн аварга Марк Маркез

## Нас барсан алдартнууд 
* 1339 - Австрийн ван Отто (1301 онд төрсөн)
* 1371 - Болгарын эзэн хаан Иван Александер (Төрсөн он тодорхойгүй)
* 1680 - Хүний бэлгийн эс, жижиг амьтдын судалгааг өргөжүүлсэн Голландын зоологич Йан Свиммердам (1637 онд төрсөн)
* 1905 - Хожмын үеийн гэгээнтнүүдийн хөдөлгөөний тэргүүн Уиллиам Бикертон (1815 онд төрсөн)
* 1919 - Канадын долоо дахь Ерөнхий сайд Уильфрид Лорьер (1841 онд төрсөн)
* 1934 - Бельгийн хаан I Альберт (1875 онд төрсөн)
* 1970 - Нобелийн шагналт Израйлийн зохиолч Шмуел Юсеф Агнон (1888 онд төрсөн)
* 2004 - Мексикийн 51 дэх Ерөнхийлөгч Хосе Лопез Портилло (1920 онд төрсөн)
* 2014 - НҮБ-ын Ерөнхий ассемблейн Ерөнхийлөгч Петер Флорин (1921 онд төрсөн)

## Тэмдэглэлт өдөр 
*  Тусгаар тогтнолын өдөр 
*  Хувьсгалын өдөр 

----

0217
#17